CELEX: C2006/036/40
Language: fi
Date: 2006-02-11 00:00:00
Title: Asia C-410/05: Euroopan yhteisöjen komission  21.11.2005  Helleenien tasavaltaa vastaan nostama kanne

11.2.2006   
            
            
               FI
            
            
               Euroopan unionin virallinen lehti
            
            
               C 36/20
            
         Euroopan yhteisöjen komission 21.11.2005 Helleenien tasavaltaa vastaan nostama kanne
   (Asia C-410/05)
   (2006/C 36/40)
   Oikeudenkäyntikieli: kreikka 
   Euroopan yhteisöjen komissio on nostanut 21.11.2005 Euroopan yhteisöjen tuomioistuimessa kanteen Helleenien tasavaltaa vastaan. Kantajan asiamiehinä ovat komission oikeudellisen yksikön virkamiehet G. Savvos ja G. Braun.
   Kantaja vaatii, että yhteisöjen tuomioistuin
   
               —
            
            
               toteaa, että Helleenien tasavalta ei ole noudattanut rahoitusjärjestelmien rahanpesutarkoituksiin käyttämisen estämisestä annetun neuvoston direktiivin 91/308/ETY muuttamisesta 4 päivänä joulukuuta 2001 annetun Euroopan parlamentin ja neuvoston direktiivin 2001/97/EY (1) mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja toissijaisesti koska se ei ole ilmoittanut näistä toimenpiteistä komissiolle, ja
            
         
               —
            
            
               velvoittaa Helleenien tasavaltaa korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Määräaika, jossa direktiivi oli pantava täytäntöön sisäisessä oikeusjärjestyksessä, on päättynyt 15.6.2003.
   
      (1)  EYVL L 344, 28.12.2001, s. 76.